CELEX: C2004/262/66
Language: fi
Date: 2004-10-23 00:00:00
Title: Asia T-283/04: Georgia-Pacific S.A.R.L:n 9.7.2004 sisämarkkinoiden harmonisointivirastoa (SMHV) vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/34
            
         Georgia-Pacific S.A.R.L:n 9.7.2004 sisämarkkinoiden harmonisointivirastoa (SMHV) vastaan nostama kanne
   (Asia T-283/04)
   (2004/C 262/66)
   Oikeudenkäyntikieli: ranska
   Georgia Pacific S.A.R.L., Luxemburg, on nostanut 9.7.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (SMHV) vastaan. Kantajan edustaja on asianajaja R. Delorey.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa ja muuttaa SMHV:n ensimmäisen valituslautakunnan päätöksen siltä osin kun siinä katsottiin, että tavaramerkiltä nro 2 101 277 puuttuu asetuksen N:o 40/94 7 artiklan 1 kohdan b alakohdan tarkoitettu erottamiskyky koko yhteisön alueella tavaroiden ”talouspaperirullat, yleispyyhkeet, paperiset käsipyyhkeet” osalta, ja ratkaisee asian uudelleen todeten, että tavaramerkki, jonka rekisteröimishakemus yhteisön tavaramerkiksi oli hylätty, on erottamiskykyinen.
            
         Oikeudelliset perusteet ja pääasialliset perustelut
   
               Kyseessä oleva yhteisön tavaramerkki:
            
            
               Yleispyyhkeen kuvion muodosta koostuva kolmiulotteinen tavaramerkki
            
         
               Tavarat tai palvelut:
            
            
               Luokkaan 16 kuuluvia tavaroita (talouspaperirullat, yleispyyhkeet, paperiset käsipyyhkeet) — hakemus nro 2 101 277
            
         
               Päätös, josta on valitettu valituslautakunnalle:
            
            
               Tutkijan päätös hylätä rekisteröimishakemus
            
         
               Valituslautakunnan päätös:
            
            
               Valituksen hylkääminen
            
         
               Kanneperusteet:
            
            
               Riidanalainen päätös perustuu asetuksen (EY) N:o 40/94 7 artiklan 1 kohdan säännösten virheelliseen soveltamiseen.
               Merkki on selvästi mahdollista esittää graafisesti asetuksen 7 artiklan 1 kohdan a alakohdassa ja 4 artiklassa tarkoitetulla tavalla.
               Merkki ei ole kuvaileva, tavallinen eikä muodostu yksinomaan tavaran luonteenomaisesta muodosta.
               Merkillä on riittävä, asetuksen 7 artiklan 1 kohdan b alakohdassa edellytetty erottamiskyky.